**MA 120 tánctanár**

**Pedagógia záróvizsga tételek**

1. Tervezés

A probléma: táncórájának tevékenységeit úgy tervezte meg, hogy a tanulók csoportmunkában dolgoznak majd és új ismeret elsajátítását végzik egymást tanítva. Ehhez képest az órán csak néhány tanuló jelenik meg, és ők is azt kérik, hogy ne tanuljanak újat, hanem gyakorolják az eddigieket.

Fejtse ki, hogyan oldaná meg ezt a szituációt, és feleletébe építse be a pedagógiai tervezésről szerzett ismereteit!

* [*A projekt tervezése projektsablonnal.* Tankönyvtár.](https://regi.tankonyvtar.hu/hu/tartalom/tamop412A/2009-0007_pedagogiai_projektalkotas1/TANANYAG/05_1_2.scorml)
* [Kotschy Beáta (2003). Az iskolai oktatómunka tervezése. In Falus Iván (Ed.), Didaktika. 18. fejezet](https://regi.tankonyvtar.hu/hu/tartalom/tamop425/2011_0001_519_42498_2/ch18.html)
1. Művészetpedagógia, tervezés

A probléma: az iskola vezetése Önt bízza meg a karácsonyi táncelőadás megszervezésével, azonban ön még sosem csinált ilyet.

Fejtse ki, milyen előkészítési és ütemezési tervvel vágna bele a folyamatba, és feleletébe építse be a pedagógiai tervezésről és a projektpedagógiáról szerzett ismereteit!

* [*A projekt tervezése projektsablonnal.* Tankönyvtár.](https://regi.tankonyvtar.hu/hu/tartalom/tamop412A/2009-0007_pedagogiai_projektalkotas1/TANANYAG/05_1_2.scorml)
* [Fűzi Beatrix (2015). *Neveléstan*. Óbudai Egyetem, Budapest. 4. fejezet (A nevelés tervezése)](https://regi.tankonyvtar.hu/hu/tartalom/tamop412b2/2013-0002_nevelestan/tananyag/00-borito-150604a-halvanysarga-10-Fuzi.Beatrix.html)
1. Értékelés

A probléma: azzal a panasszal fordul Önhöz egy diák, hogy az egyik tanára rendszeresen a magatartása miatt ír be neki elégtelen osztályzatokat, és a teljesítményt is hasraütésszerűen értékeli.

Fogalmazzon meg tanácsokat ennek a tanár kollégának arról, hogyan lehet a tanulói teljesítményt minél objektívebb módon elvégezni! Feleletébe építse be a pedagógiai mérés-értékelésről szerzett tudását (értékelési módok, objektivitást torzító tényezők… stb.)!

* [Golnhofer Erzsébet (2003). A pedagógiai értékelés. In Falus Iván (Ed.), Didaktika](https://regi.tankonyvtar.hu/hu/tartalom/tamop425/2011_0001_519_42498_2/ch10.html). 15. fejezet
* [Seresné Busi Etelka (2015). A fejlesztő értékelés. In Szarka Emese, Lencse Máté, Aggné Pirka Veronika, Csereklye Erzsébet, Szabó Ildikó, Seresné Busi Etelka, Hegedűs Judit: *Módszertani kézikönyv a pedagógia szakos tanári képzéshez.* BME Tanárképző Központ, Budapest.](https://regi.tankonyvtar.hu/hu/tartalom/tamop412b2/2013-0002_modszertani_kezikonyv_a_pedagogia_szakos_tanari_kepzeshez/MP/smpjsb3g.htm)
1. Tanulási nehézségek

A probléma: az Ön által tanított tánccsoportban van 3 olyan tanuló, akik tanulási nehézségekkel küzdenek. Az egyikük figyelemzavarral, a másik kettő részképességzavarral (=a kognitív és motorikus funkciók zavarával) küzd.

Fejtse ki, hogyan segítené tanulóit kooperatív feladatokkal és képességfejlesztő mozgásos játékokkal! Feleletébe építse be a tanulási nehézségekről tanult pedagógiai ismereteit!

* [Kagan, S. és Kagan, M. (2009). *Kooperatív tanulás*](http://kemeny-eger.sulinet.hu/public/doks/kooperativ_tanulas.pdf)*.* Ökonet Szolgáltató és Tan. Kft, Budapest.
* Pinczésné Palásthy Ildikó (2004): *Tanulási zavarok, fejlesztő gyakorlatok*. Pedellus Tankönyvkiadó, Budapest.
1. Kezdő pedagógus

A probléma: új, pályakezdő pedagógus kolléga érkezik az iskolába, és Ön látja rajta, hogy a “reality shock” állapotában van.

Fejtse ki a didaktikai és neveléselméleti tanulmányai alapján, hogy mit javasolna a pályakezdő tanárnak, milyen módszerek és gyakorlatok segítségével lendülhetne át az első sokkon!

* [Szivák Judit (2003). A kezdő pedagógus. In Falus Iván (Ed.), Didaktika](https://regi.tankonyvtar.hu/hu/tartalom/tamop425/2011_0001_519_42498_2/ch10.html). 19. fejezet
* [Fűzi Beatrix (2015). *Neveléstan*. Óbudai Egyetem, Budapest. 2. fejezet (A nevelés társas közege)](https://regi.tankonyvtar.hu/hu/tartalom/tamop412b2/2013-0002_nevelestan/tananyag/00-borito-150604a-halvanysarga-10-Fuzi.Beatrix.html)
1. Módszerek és szervezési módok

A probléma: a tanulók rendre panaszkodnak, hogy tanáraik többsége az előadás módszerével tanít, ami számukra már nagyon unalmas és monoton. Szívesen lennének az órán aktívabb szereplők, és annak is nagyon örülnének, ha nem mindig egyéni munkában kellene dolgozniuk a tanórákon.

Fejtse ki didaktikai ismereteit alkalmazva, hogy milyen módszerek és szervezési módok használatát javasolná a tanár kollégáinak és térjen ki arra is, ezek közül melyek érvényesülhetnek a legjobban a táncórákon!

* [Falus Iván (2003). Az oktatás stratégiái és módszerei. In Falus Iván (Ed.), Didaktika](https://regi.tankonyvtar.hu/hu/tartalom/tamop425/2011_0001_519_42498_2/ch10.html). 10. fejezet
* [M. Nádasi Mária (2003). Az oktatás szervezési módjai. In Falus Iván (Ed.), Didaktika. 14. fejezet](https://www.tankonyvtar.hu/hu/tartalom/tamop425/2011_0001_519_42498_2/ch05.html)
1. Kommunikáció, konfliktuskezelés

A probléma: a diák előzetes megegyezésüknek megfelelően egyre többször készül az órára, látszik, hogy otthon is gyakorol. Viszont az utóbbi időben sokat hiányzik igazolatlanul, főképpen a tánc órákról. Ön mint tánctanár már nagyon dühös és elkeseredett, mert úgy érzi, kissé tehetetlen.

Fejtse ki kommunikációs és konfliktuskezelési ismeretei segítségével, hogy hogyan és mit kommunikálna a diák felé, a szülők felé, az osztálytársak felé?

* [N. Kollár Katalin, Szabó Éva (2004). Pszichológia pedagógusoknak. Osiris Kiadó, Budapest. 21. fejezet: Osztálytermi kommunikáció, tanár-diák interakciók.](https://regi.tankonyvtar.hu/hu/tartalom/tamop425/2011_0001_520_pszichologia_pedagogusoknak/ch21.html)
* [Gordon, T. (2010). *TET - A tanári hatékonyság fejlesztése.* Gordon Kiadó, Budapest.](https://mandadb.hu/common/file-servlet/document/793556/default/doc_url/IMG.pdf)
* [Fűzi Beatrix (2015). *Neveléstan*. Óbudai Egyetem, Budapest. 5. fejezet (Konfliktusok és nevelés)](https://regi.tankonyvtar.hu/hu/tartalom/tamop412b2/2013-0002_nevelestan/tananyag/00-borito-150604a-halvanysarga-10-Fuzi.Beatrix.html)
1. Önértékelés, önreflexió

A probléma: tanár kollégája arról érvel önnek, hogy ő 30 éve ugyanúgy tanít és nem kell ezen változtatni, továbbá nem kell foglalkozni a tanulói és szülői visszajelzésekkel sem, mert nem azon múlik az eredményes tanítás.

Győzze meg a kollégáját arról, hogy az önreflexió az egyik legfontosabb tanári képesség a sikeres tanárrá válásban és ajánljon neki módszereket arra, hogy az önreflexiót ő is gyakorolni tudja!

* [Szivák Judit (2014). Reflektív elméletek, reflektív gyakorlatok. ELTE Eötvös Kiadó, Budapest.](http://www.eltereader.hu/media/2016/05/Szivak-_READER.pdf)
1. Konfliktuskezelés, tehetséggondozás

A probléma: az Ön által tanított tánccsoportban van 2-3 olyan tanuló, aki előrébb jár ismereteiben és képességei fejlődésében a társainál. Ön úgy érzi, hogy ez a 2-3 tanuló rendszeresen zavarja az órát, és miattuk nem lehet az Ön által elképzelt és a többség igényeihez igazított tanítási tempóban haladni.

Fejtse ki, hogyan oldaná meg ezt a szituációt, és feleletébe építse be a kooperatív tanulásról és tehetséggondozásról szerzett pedagógiai ismereteit!

* [Polonkai Mária (2015). *Pedagógusszerepek a tehetséggondozásban.* Magyar Tehetségsegítő Szervezetek Szövetsége, Budapest.](https://tehetseg.hu/sites/default/files/konyvek/geniusz_40_net.pdf)
1. PÉM és pedagóguskompetenciák

A probléma: a Pedagógus Életpályamodell részeként össze szeretné állítani a portfólióját. Emeljen ki a kilenc fő kompetenciából hármat, és fejtse ki, milyen eszközökkel és módszerekkel fejleszti ezeket a kompetenciaterületeit!

* [Útmutató a pedagógusok minősítési rendszerében a Pedagógus I. és Pedagógus II. fokozatba lépéshez.](https://www.oktatas.hu/pub_bin/dload/unios_projektek/kiadvanyok/utmutato_a_pedagogusok_minositesi_rendszereben_6.pdf)
* [Kiegészítő útmutató az Oktatási Hivatal által kidolgozott Útmutató a pedagógusok minősítési rendszeréhez felhasználói dokumentáció értelmezéséhez (Alapfokú művészetoktatás – Táncművészeti ág)](https://www.oktatas.hu/pub_bin/dload/pem/muveszeti_tancmuveszeti_ag.pdf)